LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2021 M. LIEPOS 5 D. ĮSAKYMO NR. A1-492 „DĖL AKREDITUOTOS SOCIALINĖS PRIEŽIŪROS TEIKIMO REIKALAVIMŲ PATVIRTINIMO“ PAKEITIMO

2024 m. birželio 20 d. Nr. A1-417

Vilnius

1.	P a k e i č i u Lietuvos Respublikos socialinės apsaugos ir darbo ministro 2021 m. liepos 5 d. įsakymą Nr. A1-492 „Dėl Akredituotos socialinės priežiūros teikimo reikalavimų patvirtinimo“ ir jį išdėstau nauja redakcija:

„LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL AKREDITUOTŲ SOCIALINIŲ PASLAUGŲ TEIKIMO REIKALAVIMŲ PATVIRTINIMO

Vadovaudamasi Lietuvos Respublikos socialinių paslaugų įstatymo 33 straipsnio 5 dalies 1 punktu,

t v i r t i n u Akredituotų socialinių paslaugų teikimo reikalavimų aprašą (pridedama).“

2. P r i p a ž į s t u netekusiais galios:

2.1. Lietuvos Respublikos socialinės apsaugos ir darbo ministro 2017 m. rugpjūčio 24 d. įsakymą Nr. A1-448 „Dėl Pagalbos į namus paslaugų organizavimo ir teikimo rekomendacijų patvirtinimo“;

2.2. Lietuvos Respublikos socialinės apsaugos ir darbo ministro 2010 m. gruodžio 31 d. įsakymą Nr. A1-636 „Dėl Savarankiško gyvenimo namų senyvo amžiaus ir neįgaliems asmenims veiklos metodinių rekomendacijų patvirtinimo“;

2.3. Lietuvos Respublikos socialinės apsaugos ir darbo ministro 2017 m. gegužės 10 d. įsakymą Nr. A1-234 „Dėl Apgyvendinimo nakvynės namuose ir laikino apnakvindinimo paslaugų teikimo rekomendacijų patvirtinimo“;

2.4. Lietuvos Respublikos socialinės apsaugos ir darbo ministro 2020 m. liepos 10 d. įsakymą Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“ su visais pakeitimais ir papildymais.

3. N u s t a t a u, kad:

3.1.	šis įsakymas įsigalioja 2024 m. liepos 1 d.;

3.2. įstaigos, kurioms iki 2024 m. birželio 30 d. suteikta teisė teikti akredituotą socialinę priežiūrą iki 2024 m. gruodžio 31 d., turi atitikti šiuo įsakymu nustatytus akredituotų socialinių paslaugų teikimo reikalavimus;

3.3. šiuo įsakymu nustatyti reikalavimai taikomi akredituotoms socialinės priežiūros paslaugoms, nustatytoms Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“;

3.4. šiuo įsakymu nustatyti personalo struktūros ir minimalaus skaičiaus reikalavimai taikomi darbuotojui, dirbančiam vienu etatu (išskyrus nustatytus personalo struktūros ir minimalaus skaičiaus reikalavimus, teikiant vaikų dienos socialinę priežiūrą);

3.5. 2029 m. sausio 1 d. šio įsakymo 1 punktu nauja redakcija išdėstytas Akredituotų socialinių paslaugų teikimo tvarkos aprašas papildomas 31 punktu:

„31.	Palydėjimo paslauga socialinę riziką patiriantiems asmenims
31.1.	Patalpų reikalavimai (jei paslaugai teikti būtinos patalpos)	31.1.1. įstaigoje turi būti įrengta bent viena atskira konfidencialumą užtikrinanti patalpa konsultacijoms, užsiėmimams; 31.1.2. įstaigoje paslaugos gavėjams turi būti užtikrinta galimybė naudotis praustuvu ir tualetu.
31.2.	Personalo struktūros ir minimalaus skaičiaus reikalavimai	31.2.1. socialinės įtraukties koordinatorius teikia paslaugą 15–25 asmenims; 31.2.2. priklausomybių konsultantas* teikia paslaugą 15–25 asmenims.
31.3.	Personalo išsilavinimo reikalavimai	31.3.1. socialinės įtraukties koordinatoriai, įgiję Įstatymo 21 straipsnio 12 dalyje nurodytą išsilavinimą; 31.3.2. priklausomybių konsultantai, atitinkantys Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos apraše, patvirtintame Lietuvos Respublikos sveikatos apsaugos ministro 2018 m. rugsėjo 7 d. įsakymu Nr. V-989 „Dėl Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos aprašo patvirtinimo“, nurodytus reikalavimus.

* Specialistų paslaugos, atsižvelgiant į jų gavėjų poreikius, gali būti organizuojamos, nesteigiant šių pareigybių įstaigoje.“

Finansų ministrė, einanti socialinės

apsaugos ir darbo ministro pareigas	Gintarė Skaistė

PATVIRTINTA

Lietuvos Respublikos socialinės apsaugos ir

darbo ministro

2021 m. liepos 5 d. įsakymu Nr. A1-492

(Lietuvos Respublikos socialinės apsaugos ir

darbo ministro

2024 m. birželio 20 d. įsakymo Nr. A1-417

redakcija)

AKREDITUOTŲ SOCIALINIŲ PASLAUGŲ TEIKIMO REIKALAVIMŲ APRAŠAS

Eil. Nr.	Socialinės paslaugos pavadinimas	Paslaugos teikimo kriterijai	Apibūdinimas
1.	Pagalba į namus
1.1.	Teikėja – socialinių paslaugų įstaiga
1.1.1.	Patalpų reikalavimai (jei paslaugai teikti būtinos patalpos)	Reikalavimai nenustatomi.
1.1.2.	Personalo struktūros ir minimalaus skaičiaus reikalavimai	1.1.2.1. socialinis darbuotojas organizuoja ir (ar) koordinuoja 20–35 individualios priežiūros darbuotojų veiklą; jei įstaigos taiko administracinę naštą mažinančias technologijas (pvz., darbuotojų darbo laiko apskaitos programas), socialinis darbuotojas organizuoja ir (ar) koordinuoja 45–60 individualios priežiūros darbuotojų veiklą; 1.1.2.2. individualios priežiūros darbuotojas teikia paslaugą 4–8 asmenims.
1.1.3.	Personalo išsilavinimo reikalavimai	1.1.3.1. socialiniai darbuotojai, atitinkantys Lietuvos Respublikos socialinių paslaugų įstatymo (toliau – Įstatymas) 26 straipsnio 6 dalyje nurodytus reikalavimus; 1.1.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus.
1.2.	Teikėjas – fizinis asmuo
1.2.1.	Patalpų reikalavimai (jei paslaugai teikti būtinos patalpos)	Reikalavimai nenustatomi.
1.2.2.	Personalo struktūros ir minimalaus skaičiaus reikalavimai	Individualios priežiūros darbuotojas teikia paslaugą ne daugiau kaip 8 asmenims.
1.2.3.	Personalo išsilavinimo reikalavimai	Individualios priežiūros darbuotojas atitinka Įstatymo 21 straipsnio 10 dalyje nurodytus reikalavimus.
2.	Socialinių įgūdžių ugdymas, palaikymas ir (ar) atkūrimas
2.1.	Patalpų reikalavimai (jei paslaugai teikti būtinos patalpos)	2.1.1. įstaigoje turi būti įrengta bent viena atskira konfidencialumą užtikrinanti patalpa konsultacijoms, užsiėmimams; 2.1.2. įstaigoje paslaugos gavėjams turi būti užtikrinta galimybė naudotis praustuvu ir tualetu, turinčiu vidinį užraktą.
2.2.	Personalo struktūros ir minimalaus skaičiaus reikalavimai	Socialinis darbuotojas teikia paslaugą 15–25 asmenims.
2.3.	Personalo išsilavinimo reikalavimai	2.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 2.3.2. priklausomybių konsultantai, atitinkantys Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos apraše, patvirtintame Lietuvos Respublikos sveikatos apsaugos ministro 2018 m. rugsėjo 7 d. įsakymu Nr. V-989 „Dėl Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos aprašo patvirtinimo“, nurodytus reikalavimus.
3.	Palydėjimo paslauga jaunuoliams
3.1.	Patalpų reikalavimai (jei paslaugai teikti būtinos patalpos)	3.1.1. jei įstaiga teikia paslaugą su apgyvendinimu savo patalpose: 3.1.1.1. įstaigoje kiekvienam paslaugos gavėjui turi būti įrengta gyvenamoji patalpa (atskiras kambarys); vienoje gyvenamojoje patalpoje (kambaryje) gali gyventi ne daugiau kaip du paslaugos gavėjai, jei jie yra asmenys (ne šeimos) be šeimos narių (jei jie sutinka); 3.1.1.2. įstaigoje turi būti įrengta bent viena virtuvė; 3.1.1.3. įstaigoje turi būti įrengta bent viena higienos patalpa, turinti vidinį užraktą; 3.1.1.4. jei paslauga bus teikiama asmenims, turintiems negalią, higienos patalpa turi būti jiems pritaikyta; 3.1.2. jei įstaiga neteikia paslaugos su apgyvendinimu savo patalpose: 3.1.2.1. įstaiga turi turėti bendradarbiavimo sutartį su įstaigomis, kurioms suteikta teisė teikti akredituotas apgyvendinimo paslaugas savarankiško gyvenimo namuose, apsaugotame būste, kuriuose, esant poreikiui, būtų apgyvendintas paslaugos gavėjas; 3.1.3. jei įstaiga teikia paslaugą asmeniui, gyvenančiam saugioje aplinkoje, įstaigoje turi būti įrengta bent viena atskira konfidencialumą užtikrinanti patalpa konsultacijoms, užsiėmimams.
3.2.	Personalo struktūros ir minimalaus skaičiaus reikalavimai	3.2.1. socialinės įtraukties koordinatorius teikia paslaugą 10–15 asmenų; 3.2.2. jei paslauga teikiama su apgyvendinimu nepilnamečiams paslaugos gavėjams įstaigos patalpose, individualios priežiūros darbuotojas* ją teikia 6–8 asmenims.
3.3.	Personalo išsilavinimo reikalavimai	3.3.1. socialinės įtraukties koordinatoriai, atitinkantys Įstatymo 21 straipsnio 12 dalyje nurodytus reikalavimus; 3.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus.
4.	Socialinė priežiūra šeimoms
4.1.	Patalpų reikalavimai (jei paslaugai teikti būtinos patalpos)	4.1.1. įstaigoje turi būti įrengta bent viena atskira konfidencialumą užtikrinanti patalpa konsultacijoms, užsiėmimams; 4.1.2. įstaigoje paslaugos gavėjams turi būti užtikrinta galimybė naudotis praustuvu ir tualetu, turinčiu vidinį užraktą.
4.2.	Personalo struktūros ir minimalaus skaičiaus reikalavimai	4.2.1. socialinis darbuotojas teikia paslaugą 10–15 šeimų; 4.2.2. socialinių paslaugų įstaigos socialinis pedagogas* teikia paslaugą 10–15 šeimų; 4.2.3. individualios priežiūros darbuotojas teikia paslaugą 4–6 šeimoms.
4.3.	Personalo išsilavinimo reikalavimai	4.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 4.3.2. socialinių paslaugų įstaigos socialiniai pedagogai – asmenys, įgiję socialinės pedagogikos kvalifikacinį (profesinio bakalauro, bakalauro, magistro) laipsnį ar socialinio pedagogo kvalifikaciją; 4.3.3. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus.
5.	Apgyvendinimas savarankiško gyvenimo namuose
5.1.	Patalpų reikalavimai (jei paslaugai teikti būtinos patalpos)	5.1.1. jei įstaiga teikia paslaugą savo patalpose: 5.1.1.1. įstaigoje turi būti įrengtos gyvenamosios patalpos (kambariai) paslaugos gavėjams (asmeniui ar šeimai); vienoje gyvenamojoje patalpoje (kambaryje) gali gyventi ne daugiau kaip du paslaugos gavėjai, jei jie yra asmenys (ne šeimos) be šeimos narių (jei jie sutinka); vienoje gyvenamojoje patalpoje (kambaryje), kurioje gyvena šeima, negali būti apgyvendintas dar vienas paslaugos gavėjas (asmuo ar šeima); vienoje gyvenamojoje patalpoje negali gyventi skirtingoms tikslinėms grupėms priklausantys paslaugų gavėjai; viename pastate, kuriame gyvena palydėjimo paslaugą gaunantys asmenys, negali gyventi socialinę riziką patiriantys suaugę asmenys; 5.1.1.2. įstaigos aukšte turi būti įrengta bent viena virtuvė; 5.1.1.3. įstaigoje turi būti įrengtos bent dvi higienos patalpos, turinčios vidinį užraktą; 5.1.1.4. jei paslauga bus teikiama asmenims su negalia, higienos patalpa turi būti pritaikyta pagal įstaigoje gyvenančių asmenų su negalia poreikius; 5.1.2. jei įstaiga yra sudariusi bendradarbiavimo sutartį su įstaiga, teikiančia palydėjimo paslaugą jaunuoliams, įstaigos patalpoms, kuriose gyvens palydėjimo paslaugą gaunantys jaunuoliai, taikomi šie reikalavimai: 5.1.2.1. įstaigoje kiekvienam paslaugos gavėjui turi būti įrengta gyvenamoji patalpa (atskiras kambarys); vienoje gyvenamojoje patalpoje (kambaryje) gali gyventi ne daugiau kaip du tai pačiai tikslinei grupei priklausantys paslaugos gavėjai, jei jie yra asmenys (ne šeimos) be šeimos narių (jei jie sutinka); 5.1.2.2. įstaigoje turi būti įrengta bent viena virtuvė; 5.1.2.3. įstaigoje turi būti įrengta bent viena higienos patalpa, turinti vidinį užraktą; 5.1.2.4. jei paslauga bus teikiama asmenims, turintiems negalią, higienos patalpa turi būti jiems pritaikyta.
5.2.	Personalo struktūros ir minimalaus skaičiaus reikalavimai	5.2.1. socialinis darbuotojas teikia paslaugą 15–30 asmenų; 5.2.2. individualios priežiūros darbuotojas teikia paslaugą 5–8 asmenims.
5.3.	Personalo išsilavinimo reikalavimai	5.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 5.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus.
6.	Socialinė reabilitacija asmenims su negalia bendruomenėje
6.1.	Patalpų reikalavimai (jei paslaugai teikti būtinos patalpos)	6.1.1. įstaigoje turi būti įrengta bent viena atskira patalpa socialinės reabilitacijos paslaugoms asmenims su negalia bendruomenėje teikti; 6.1.2. patekimas į patalpas turi būti prieinamas asmenims su negalia pagal jos pobūdį; 6.1.3. įstaigoje turi būti užtikrinta galimybė naudotis praustuvu ir tualetu, turinčiu vidinį užraktą.
6.2.	Personalo struktūros ir minimalaus skaičiaus reikalavimai	Socialinis darbuotojas teikia paslaugą ne daugiau kaip 80 asmenų.
6.3.	Personalo išsilavinimo reikalavimai	Socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus
7.	Laikinas apnakvindinimas
7.1.	Patalpų reikalavimai (jei paslaugai teikti būtinos patalpos)	7.1.1. įstaigoje turi būti įrengta bent viena atskira konfidencialumą užtikrinanti patalpa asmenų priėmimui, individualioms konsultacijoms; 7.1.2. įstaigoje turi būti įrengtos gyvenamosios patalpos (kambariai) asmenims; 7.1.3. kiekviename įstaigos aukšte turi būti įrengta ne mažiau nei dvi higienos patalpos, turinčios vidinį užraktą.
7.2.	Personalo struktūros ir minimalaus skaičiaus reikalavimai	7.2.1. socialinis darbuotojas teikia paslaugą 30–40 asmenų; 7.2.2. individualios priežiūros darbuotojas teikia paslaugą 25–30 asmenų.
7.3.	Personalo išsilavinimo reikalavimai	7.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 7.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus.
8.	Intensyvi krizių įveikimo pagalba
8.1.	Patalpų reikalavimai (jei paslaugai teikti būtinos patalpos)	8.1.1. įstaigoje turi būti įrengta bent viena atskira patalpa laisvalaikiui, susitikimams, mokymams organizuoti, individualiems pokalbiams, individualiai veiklai; 8.1.2. įstaigoje turi būti įrengtos gyvenamosios patalpos (kambariai) kiekvienam paslaugos gavėjui (asmeniui ir (ar) šeimai); vienoje gyvenamojoje patalpoje (kambaryje) gali gyventi ne daugiau kaip du paslaugos gavėjai, jei jie yra asmenys (ne šeimos) be šeimos narių (jei jie sutinka); vienoje gyvenamojoje patalpoje (kambaryje), kurioje gyvena šeima, negali būti apgyvendintas dar vienas paslaugos gavėjas (asmuo ar šeima); 8.1.3. įstaigoje turi būti įrengta bent viena virtuvė; 8.1.4. įstaigoje turi būti įrengta bent viena higienos patalpa, turinti vidinį užraktą; 8.1.5. įstaigoje turi būti įrengta skalbimo, džiovinimo ir lyginimo patalpa arba gyvenamosiose patalpose (kambariuose) sudarytos skalbimo, džiovinimo ir lyginimo sąlygos (turi būti tam skirta vieta, įranga ir priemonės).
8.2.	Personalo struktūros ir minimalaus skaičiaus reikalavimai	8.2.1. socialinis darbuotojas teikia paslaugą 8–10 asmenų, 5–7 šeimoms; 8.2.2. individualios priežiūros darbuotojas teikia paslaugą 16–20 asmenų, 10–12 šeimų; 8.2.3. psichologai* teikia paslaugą 20–25 asmenims.
8.3.	Personalo išsilavinimo reikalavimai	8.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 8.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus; 8.3.3. psichologai, turintys aukštojo mokslo kvalifikaciją, įgytą baigus universitetines pirmosios ir antrosios studijų pakopų psichologijos studijų krypties studijas, ir (ar) socialinių mokslų (psichologijos) bakalauro ir socialinių mokslų (psichologijos) magistro kvalifikacinį laipsnį arba jai (jam) lygiavertę aukštojo mokslo kvalifikaciją.
9.	Psichosocialinė pagalba
9.1.	Patalpų reikalavimai (jei paslaugai teikti būtinos patalpos)	9.1.1. įstaigoje turi būti įrengta bent viena atskira konfidencialumą užtikrinanti patalpa konsultacijoms, užsiėmimams; 9.1.2. įstaigoje paslaugos gavėjams turi būti užtikrinta galimybė naudotis praustuvu ir tualetu, turinčiu vidinį užraktą.
9.2.	Personalo struktūros ir minimalaus skaičiaus reikalavimai	9.2.1. socialinis darbuotojas teikia paslaugą 20–25 asmenims; 9.2.2. socialinių paslaugų įstaigos užimtumo specialistas* teikia paslaugą 20–25 asmenims arba 9.2.3.psichologas* teikia paslaugą 20–25 asmenims, arba 9.2.4. sielovados darbuotojas* teikia paslaugą 30–40 asmenų.
9.3.	Personalo išsilavinimo reikalavimai	9.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 9.3.2. socialinių paslaugų įstaigos užimtumo specialistai, atitinkantys Įstatymo 21 straipsnio 11 dalyje nurodytus reikalavimus; 9.3.3. psichologai, turintys aukštojo mokslo kvalifikaciją, įgytą baigus universitetines pirmosios ir antrosios studijų pakopų psichologijos studijų krypties studijas, ir (ar) socialinių mokslų (psichologijos) bakalauro ir socialinių mokslų (psichologijos) magistro kvalifikacinį laipsnį arba jai (jam) lygiavertę aukštojo mokslo kvalifikaciją; 9.3.4. sielovados darbuotojai, atitinkantys Įstatymo 21 straipsnio 9 dalyje nurodytus reikalavimus.
10.	Apgyvendinimas nakvynės namuose
10.1.	Patalpų reikalavimai (jei paslaugai teikti būtinos patalpos)	10.1.1. įstaigoje turi būti įrengta bent viena atskira patalpa asmenų priėmimui, individualioms konsultacijoms, laisvalaikiui, susitikimams, individualiems pokalbiams; 10.1.2. įstaigoje turi būti įrengtos gyvenamosios patalpos (kambariai) paslaugos gavėjams; 10.1.3. kiekviename įstaigos aukšte turi būti įrengta bent viena virtuvė; 10.1.4. kiekviename įstaigos aukšte turi būti įrengta bent viena higienos patalpa, turinti vidinį užraktą; 10.1.5. įstaigoje turi būti įrengta bent viena skalbimo, džiovinimo ir lyginimo patalpa.
10.2.	Personalo struktūros ir minimalaus skaičiaus reikalavimai	10.2.1. socialinis darbuotojas teikia paslaugą 15–20 asmenų; 10.2.2. individualios priežiūros darbuotojas teikia paslaugą 15–20 asmenų; 10.2.3. priklausomybių konsultantas* teikia paslaugą 15–20 asmenų.
10.3.	Personalo išsilavinimo reikalavimai	10.3.1. socialiniai darbuotojai, atitinkantys Įstatymo 26 straipsnio 6 dalyje nurodytus reikalavimus; 10.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus; 10.3.3. priklausomybių konsultantai, atitinkantys Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos apraše, patvirtintame Lietuvos Respublikos sveikatos apsaugos ministro 2018 m. rugsėjo 7 d. įsakymu Nr. V-989 „Dėl Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos aprašo patvirtinimo“, nurodytus reikalavimus.
11.	Pagalba globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiesiems jais tapti
11.1.	Patalpų reikalavimai (jei paslaugai teikti būtinos patalpos)	11.1.1. įstaigoje turi būti įrengta ne mažiau nei viena atskira konfidencialumą užtikrinanti patalpa individualioms konsultacijoms, užsiėmimams; 11.1.2. įstaigoje turi būti įrengta bent viena atskira patalpa laisvalaikiui, susitikimams, mokymams organizuoti; 11.1.3. įstaigoje paslaugos gavėjams turi būti užtikrinta galimybė naudotis praustuvu ir tualetu, turinčiu vidinį užraktą.
11.2.	Personalo struktūros ir minimalaus skaičiaus reikalavimai	11.2.1. globos koordinatorius koordinuoja 25–30 atvejų; jei jis teikia paslaugą tik budintiems ir (ar) nuolatiniams globotojams, koordinuoja 10–15 atvejų; 11.2.2. psichologas* teikia paslaugą 20–25 asmenims; 11.2.3. valstybinės vaiko teisių apsaugos institucijos atestuotas asmuo* teikia paslaugą ne daugiau kaip 50 asmenų.
11.3.	Personalo išsilavinimo reikalavimai	11.3.1. globos koordinatoriai – globos centro specialistai, įgiję socialinio darbo ir (ar) socialinės pedagogikos, ir (ar) psichologijos, ir (ar) šeimos edukologijos ir vaiko teisių apsaugos išsilavinimą, ir (ar) Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos atestuoti asmenys; 11.3.2. psichologai, turintys aukštojo mokslo kvalifikaciją, įgytą baigus universitetines pirmosios ir antrosios studijų pakopų psichologijos studijų krypties studijas, ir (ar) socialinių mokslų (psichologijos) bakalauro ir socialinių mokslų (psichologijos) magistro kvalifikacinį laipsnį arba jai (jam) lygiavertę aukštojo mokslo kvalifikaciją; 11.3.3. valstybinės vaiko teisių apsaugos institucijos atestuoti asmenys – asmenys, atitinkantys Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos apraše, patvirtintame Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2013 m. birželio 5 d. įsakymu Nr. BV-30 „Dėl Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo patvirtinimo“, nurodytus reikalavimus.
12.	Apgyvendinimas apsaugotame būste
12.1.	Patalpų reikalavimai (jei paslaugai teikti būtinos patalpos)	12.1.1. apsaugotame būste kiekvienam paslaugos gavėjui turi būti įrengta gyvenamoji patalpa (atskiras kambarys); vienoje gyvenamojoje patalpoje (kambaryje) gali gyventi ne daugiau kaip du paslaugos gavėjai, jei jie yra asmenys (ne šeimos) be šeimos narių (jei jie sutinka); vienoje gyvenamojoje patalpoje (kambaryje), kurioje gyvena šeima, negali būti apgyvendintas dar vienas paslaugos gavėjas (asmuo ar šeima); vienoje gyvenamojoje patalpoje negali gyventi skirtingoms tikslinėms grupėms priklausantys paslaugų gavėjai; 12.1.2. apsaugotame būste turi būti įrengta virtuvė; 12.1.3. apsaugotame būste turi būti įrengta higienos patalpa; 12.1.4. jei įstaiga yra sudariusi bendradarbiavimo sutartį su įstaiga, kuri teikia palydėjimo paslaugą jaunuoliams, įstaigos patalpoms, kuriose gyvens palydėjimo paslaugą gaunantys jaunuoliai, taikomi šie reikalavimai: 12.1.4.1. įstaigoje kiekvienam paslaugos gavėjui turi būti įrengta gyvenamoji patalpa (atskiras kambarys); vienoje gyvenamojoje patalpoje (kambaryje) gali gyventi ne daugiau kaip du tai pačiai tikslinei grupei priklausantys paslaugos gavėjai, jei jie yra asmenys (ne šeimos) be šeimos narių (jei jie sutinka); 12.1.4.2. apsaugotame būste turi būti įrengta bent viena virtuvė; 12.1.4.3. apsaugotame būste turi būti įrengta bent viena higienos patalpa, turinti vidinį užraktą; 12.1.4.4. jei paslauga bus teikiama asmenims, turintiems negalią, higienos patalpa turi būti jiems pritaikyta.
12.2.	Personalo struktūros ir minimalaus skaičiaus reikalavimai	Socialinis darbuotojas teikia paslaugą 4–5 asmenims.
12.3.	Personalo išsilavinimo reikalavimai	Socialiniai darbuotojai, įgiję Įstatymo 26 straipsnio 6 dalyje nurodytą išsilavinimą
13.	Vaikų dienos socialinė priežiūra
13.1.	Patalpų reikalavimai (jei paslaugai teikti būtinos patalpos)	13.1.1. tose pačiose įstaigos patalpose gali būti įsteigtas vienas vaikų dienos centras, teikiantis akredituotą vaikų dienos socialinę priežiūrą; 13.1.2. įstaigoje turi būti įrengta bent viena atskira konfidencialumą užtikrinanti patalpa konsultacijoms arba įstaiga turi turėti galimybę naudotis tokia patalpa; 13.1.3. įstaigoje turi būti įrengta bent viena atskira patalpa užsiėmimams arba įstaiga turi turėti galimybę naudotis tokia patalpa; 13.1.4. įstaigoje turi būti užtikrinta galimybė naudotis praustuvu ir tualetu, turinčiu vidinį užraktą.
13.2.	Personalo struktūros ir minimalaus skaičiaus reikalavimai	13.2.1. socialinis darbuotojas ne mažiau nei 0,25 etato teikia paslaugą vaikams ir jų šeimoms viename vaikų dienos centre arba 13.2.2. socialinių paslaugų įstaigos socialinis pedagogas ne mažiau nei 0,25 etato teikia paslaugą vaikams ir jų šeimoms viename vaikų dienos centre.
13.3.	Personalo išsilavinimo reikalavimai	13.3.1. socialiniai darbuotojai, įgiję Įstatymo 26 straipsnio 6 dalyje nurodytą išsilavinimą; 13.3.2. socialinių paslaugų įstaigos socialiniai pedagogai, įgiję socialinės pedagogikos kvalifikacinį (profesinio bakalauro, bakalauro, magistro) laipsnį ar socialinio pedagogo kvalifikaciją.
14.	Socialinių dirbtuvių paslauga
14.1.	Patalpų reikalavimai (jei paslaugai teikti būtinos patalpos)	14.1.1. įstaigoje turi būti ne mažiau nei dvi atskiros patalpos paslaugai teikti; 14.1.2. patekimas į patalpas turi būti prieinamas asmenims su negalia pagal jos pobūdį; 14.1.3. įstaigoje turi būti užtikrintas higienos patalpos prieinamumas.
14.2.	Personalo struktūros ir minimalaus skaičiaus reikalavimai	14.2.1. socialinis darbuotojas teikia paslaugą 10–15 asmenų; 14.2.2. individualios priežiūros darbuotojas teikia paslaugą 10–15 asmenų; 14.2.3. profesinės srities gamybos ir (ar) paslaugų srities specialistas (meistras) teikia paslaugą 10–15 asmenų.
14.3.	Personalo išsilavinimo reikalavimai	14.3.1. socialiniai darbuotojai, įgiję Įstatymo 26 straipsnio 6 dalyje nurodytą išsilavinimą; 14.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus; 14.3.3. profesinės srities gamybos ir (ar) paslaugų srities specialistai (meistrai), turintys atitinkamos profesinės srities kvalifikaciją arba ne mažesnę nei 3 mėnesių atitinkamos srities profesinę patirtį.
15.	Psichologinė ir socialinė reabilitacija vaikams bendruomenėje
15.1.	Patalpų reikalavimai (jei paslaugai teikti būtinos patalpos)	15.1.1. įstaigoje turi būti įrengta bent viena atskira konfidencialumą užtikrinanti patalpa konsultacijoms; 15.1.2. įstaigoje turi būti įrengta bent viena atskira patalpa užsiėmimams; 15.1.3. įstaigoje turi būti įrengta bent viena higienos patalpa.
15.2.	Personalo struktūros ir minimalaus skaičiaus reikalavimai	15.2.1. socialinis darbuotojas teikia paslaugą 10–15 asmenų; 15.2.2. socialinių paslaugų įstaigos socialinis pedagogas teikia paslaugą 10–15 asmenų; 15.2.3. socialinių paslaugų įstaigos užimtumo specialistas teikia paslaugą 20–25 asmenims; 15.2.4. psichologas teikia paslaugą 20–25 asmenims.
15.3.	Personalo išsilavinimo reikalavimai	15.3.1. socialiniai darbuotojai, įgiję Įstatymo 26 straipsnio 6 dalyje nurodytą išsilavinimą; 15.3.2. socialinių paslaugų įstaigos socialiniai pedagogai, įgiję aukštojo universitetinio mokslo kvalifikaciją, įgytą baigus socialinės pedagogikos studijas (arba jai lygiavertę kvalifikaciją), ir turintys ne mažesnę kaip vienų metų darbo su šeima ar vaikais (ar savanorystės šioje srityje) patirtį; 15.3.3. socialinių paslaugų įstaigos užimtumo specialistai, atitinkantys Įstatymo 21 straipsnio 11 dalyje nurodytus reikalavimus; 15.3.4. psichologai, turintys aukštojo mokslo kvalifikaciją, įgytą baigus universitetines pirmosios ir antrosios studijų pakopų psichologijos studijų krypties studijas, ir (ar) socialinių mokslų (psichologijos) bakalauro ir socialinių mokslų (psichologijos) magistro kvalifikacinį laipsnį arba jai (jam) lygiavertę aukštojo mokslo kvalifikaciją.
16.	Laikinas atokvėpis
16.1.	Teikėjas – fizinis asmuo
16.1.1.	Patalpų reikalavimai (jei paslaugai teikti būtinos patalpos)	Reikalavimai nenustatomi.
16.1.2.	Personalo struktūros ir minimalaus skaičiaus reikalavimai	Individualios priežiūros darbuotojas teikia paslaugą ne daugiau kaip 8 asmenims.
16.1.3.	Personalo išsilavinimo reikalavimai	Individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus
16.2.	Teikėja – socialinių paslaugų įstaiga
16.2.1.	Teikiama asmens namuose
16.2.1.1.	Patalpų reikalavimai (jei paslaugai teikti būtinos patalpos)	Reikalavimai nenustatomi.
16.2.1.2.	Personalo struktūros ir minimalaus skaičiaus reikalavimai	Individualios priežiūros darbuotojas teikia paslaugą ne daugiau kaip 8 asmenims.
16.2.1.3.	Personalo išsilavinimo reikalavimai	Individualios priežiūros darbuotojas, atitinkantis Įstatymo 21 straipsnio 10 dalyje nurodytus reikalavimus
16.2.2.	Teikiama institucijoje
16.2.2.1.	Patalpų reikalavimai (jei paslaugai teikti būtinos patalpos)	16.2.2.1.1. įstaigoje turi būti įrengtos gyvenamosios patalpos (kambariai) paslaugos gavėjams (asmeniui ar šeimai); vienoje gyvenamojoje patalpoje (kambaryje) gali gyventi ne daugiau kaip du paslaugos gavėjai, jei jie yra asmenys (ne šeimos) be šeimos narių (jei jie sutinka); vienoje gyvenamojoje patalpoje (kambaryje), kurioje gyvena šeima, negali būti apgyvendintas dar vienas paslaugos gavėjas (asmuo ar šeima); vienoje gyvenamojoje patalpoje, kurioje gyvena paslaugą gaunantys nepilnamečiai asmenys, negali gyventi socialinę riziką patiriantys suaugę asmenys; 16.2.2.1.2. gyvenamosios patalpos (kambariai) negali būti įrengti rūsyje, pusrūsyje (cokoliniame aukšte); 16.2.2.1.3. įstaigoje turi būti įrengta bent viena virtuvė; 16.2.2.1.4. įstaigoje turi būti įrengta bent viena higienos patalpa, pritaikyta pagal įstaigoje paslaugas gaunančių asmenų su negalia poreikius.
16.2.2.2.	Personalo struktūros ir minimalaus skaičiaus reikalavimai	16.2.2.2.1. socialinis darbuotojas organizuoja paslaugą 4–10 asmenų; 16.2.2.2.2. individualios priežiūros darbuotojas teikia paslaugą ne daugiau kaip 10 asmenų; 16.2.2.2.3. slaugytojas* teikia paslaugą 5–10 asmenų; 16.2.2.2.4. slaugytojo padėjėjas* teikia paslaugą 5–10 asmenų.
16.2.2.3.	Personalo išsilavinimo reikalavimai	16.2.2.3.1. socialiniai darbuotojai, įgiję Įstatymo 26 straipsnio 6 dalyje nurodytą išsilavinimą; 16.2.2.3.2. individualios priežiūros darbuotojai, atitinkantys Įstatymo 21 straipsnio 10 dalyje nurodytus reikalavimus; 16.2.2.3.3. slaugytojai, įgiję profesinę kvalifikaciją; 16.2.2.3.4. slaugytojo padėjėjai, atitinkantys Slaugytojo padėjėjo kvalifikacinių reikalavimų tvarkos apraše, patvirtintame Lietuvos Respublikos sveikatos apsaugos ministro 2000 m. balandžio 26 d. įsakymu Nr. 220 „Dėl Slaugytojo padėjėjo kvalifikacinių reikalavimų tvarkos aprašo patvirtinimo“, nurodytus reikalavimus.

* Specialistų paslaugos, atsižvelgiant į jų gavėjų poreikius, gali būti organizuojamos, nesteigiant šių pareigybių įstaigoje.

____________________________________________